Bauhinia

An Bauhinia (/boʊˈhɪniə/)Sunset Western Garden Book, 1995:606–607; OED: "Bauhinia"  sarong dakulang genus nin mga namumurak na tinanom sa subpamilyang Cercidoideae asin tribong Bauhinieae, sa dakulang namumurak na pamilya nin Fabaceae, na may pantropikal na distribusyon. An genus ipinangaran sa magtugang na Bauhin na si Gaspard asin Johann, mga botanista na Swiso-Pranses.

Dakul na mga species an mahiwas na itinatanom sa mga tropiko bilang mga kahoy na orkidyas, partikularmente sa Indya, Sri Lanka, Vietnam, Nepal asin sur-subangan na Tsina. An iba pang mga komun na pangaran iyo an mountain ebony asin kachnar. Bago an pamilya naorganisar giraray, nagkapirang genera kabali an mga liana kan genus Phanera an ibinugtak digdi (hilingon an mga kaugnay na genera). Sa Estados Unidos, an mga kahoy nagtutubo sa Hawaii, baybayon kan California, Arizona, Texas, Louisiana, asin Florida. Igwa nin mga katutubong klase, arog kan Bauhinia lunarioides na tubong Texas asin lakop na itinatanom sa Sur-sulnupan bilang sarong tinanom sa tanawon.

An mga parte kan nagkapirang species nin bauhinia arog kan B. purpurea asin B. malabarica ginagamit sa lutong Filipino (bisto sa kabilogan bilang alinbánban o alinbángbang, "alibangbang").

Toltolan